2000/256/EY: Neuvoston päätös, tehty 20 päivänä maaliskuuta 2000, luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 11 artiklasta poikkeavaa toimenpidettä



Virallinen lehti nro L 079 , 30/03/2000 s. 0036 - 0037



Neuvoston päätös, tehty 20 päivänä maaliskuuta 2000, luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin (77/388/ETY) 11 artiklasta poikkeavaa toimenpidettä (2000/256/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin (77/388/ETY)(1), jäljempänä "kuudes arvonlisäverodirektiivi", ja erityisesti sen 27 artiklan, ottaa huomioon komission ehdotuksen, sekä katsoo seuraavaa: (1) Komission pääsihteeristön 1 päivänä syyskuuta 1999 saapuneeksi kirjaamassa kirjeessä Alankomaiden kuningaskunnan hallitus pyysi kuudennen arvonlisäverodirektiivin 27 artiklan perusteella lupaa soveltaa kyseisen direktiivin 11 artiklan A kohdan 1 alakohdan a alakohdasta poikkeavaa toimenpidettä. (2) Kuudennen arvonlisäverodirektiivin 27 artiklan 1 kohdan mukaisesti neuvosto voi yksimielisesti komission ehdotuksesta antaa jäsenvaltioille luvan ottaa käyttöön kyseisestä direktiivistä poikkeavia toimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi. (3) Edellä mainitun 27 artiklan mukaisesti on Alankomaiden kuningaskunnan pyynnöstä ilmoitettu muille jäsenvaltioille 28 päivänä lokakuuta 1999 päivätyllä kirjeellä. (4) Kuudennen arvonlisäverodirektiivin 11 artiklan A kohdan 1 alakohdan a alakohdassa säädetään, että tavaroiden luovutusten tai palvelujen suoritusten osalta veron perusteen on periaatteessa oltava kaikki se, mikä muodostaa luovuttajan tai suorittajan näistä liiketoimista ostajalta, vastaanottajalta tai kolmannelta saaman tai saatavan vastikkeen. (5) Näistä säännöksistä poiketen Alankomaiden kuningaskunta on pyytänyt lupaa sisällyttää sijoituskullan muuntamista käsittävistä liiketoimista maksettavan veron perusteeseen palvelun ostajan antaman ja valmiin tuotteen valmistamiseen käytetyn raaka-aineen arvon. (6) Tämän poikkeuksen tarkoituksena on estää sijoituskullan osalta myönnetyn verovapautuksen väärinkäyttö sekä siten tietyntyyppiset veropetokset ja veron kiertäminen. Poikkeus täyttää siten kuudennen arvonlisäverodirektiivin 27 artiklassa vahvistetut edellytykset. (7) Kyseiset veropetokset ja veron kiertäminen koskevat pääasiassa sellaisen arvonlisäverosta vapautetun sijoituskullan ostoa, joka sittemmin muunnetaan korujen tai muiden tavaroiden valmistamiseksi, jolloin arvonlisäveroa ei peritä ulkopuoliselle suoritettavaan liiketoimeen sisältyvästä sijoituskullan arvosta. (8) Poikkeuksen voimassaolo päättyy 31 päivänä joulukuuta 2004, jolloin voidaan arvioida, onko se asianmukainen ottaen huomioon direktiivillä 98/80/EY(2) käyttöön otetun sijoituskultaa koskevan erityisjärjestelmän soveltamisessa tapahtunut kehitys. (9) Tällä poikkeuksella ei ole kielteistä vaikutusta arvonlisäverosta kertyviin Euroopan yhteisöjen omiin varoihin, ON TEHNYT TÄMÄN PÄÄTÖKSEN: 1 artikla Kuudennen arvonlisäverodirektiivin 11 artiklan A kohdan 1 alakohdan a alakohdan säännöksistä poiketen Alankomaiden kuningaskunnalle annetaan lupa sisällyttää sellaisten tavaroiden tai palvelujen luovutuksen johdosta, joihin liittyy arvonlisäverosta vapautetun sijoituskullan muuntamista, maksettavaan veron perusteeseen valmiin tuotteen sisältämän kullan arvo, joka lasketaan sijoituskullan käyvän markkina-arvon perusteella. 2 artikla Edellä 1 artiklassa myönnetyn luvan voimassaolo päättyy 31 päivänä joulukuuta 2004. 3 artikla Tämä päätös on osoitettu Alankomaiden kuningaskunnalle. Tehty Brysselissä 20 päivänä maaliskuuta 2000. Neuvoston puolesta J. Gama Puheenjohtaja (1) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 1999/85/EY (EYVL L 277, 28.10.1999, s. 34) (2) EYVL L 281, 17.10.1998, s. 31.